4. ГIвымшк аҟара ҧсыйшьеит. Нас «адгьыл зжыроуп» - иҳәейт. Аҧыхь ехьыйжыз абраа далаган, ажра ижыйт. Уолырқәа гIвыба рызна ахьы ҟаны ибейт. Ицәырыймгон. Дыхъвыцт, «ицәырызгари, исымырхп» - иҳәаны, дшәейт. Иҧҳәыс инлейҳәушан, «аӡәи йаҳәар (!)» - иҳәан. Дшәоот, изымҳәейт. Ус иаайхъвыцт: акәтуҵараҿы длейн кәтаҕьк аайхәет. Акәтаҕь ейқә’ иҭыйҵан, даайн, дтәейт аҩныҟа, иҧҳәыс лҟны. «Узаай, уус кажьны, акры змууцт уожәгьы» - лҳәейт. Аҭҳамада ус иҳәейт: «Сыҩныҵаҟа сыхьейт» - иҳәейт. Нас йейқәа инапы лҭыйшьын, кәҭаҕьк ааҭыйхт. «Бара акәтаҕь сҵейт ббо!» - иҳәан, акәҭаҕь йейқәа ааҭыйхын илыйрбейт. «Аӡә-иабымҳәан! - иҳәеит - акәтаҕь зҵо уоҩ дҟамлаӡацт - иҳәейт – арии аӡәы йанйабҳәа сыршьеит». – «Ибзиоп, сҳәом. Уаргьы умҳәан!» - лҳәейт. Нас илзымычҳайт, лыгәла-ҧҳәыс илалҳәейт, лыгәла-ҧҳәысгьы даҽаӡәи илалҳәейт. Ус мацара аҳәынҭқар идырт, йаҳайт. Дыйҧхьан, дыйгейт аҭаҳмада. Аҳәынҭқар дыйҵаайт: «Уара абри еҧш иҟамлаӡацт зангьы, ак’ ази иуҳәейт, исаҳә!» - иҳәейт. Аҭҳамада йаацәырыйган, ишыҟалаз йейҳәейт. Ахьы ‘нйоу иҧҳәыс лыгәра ишыймга, «абри акәтаҕь сейқәа иҭасҵап-шьҭа «исҵейт» - ҳәа, иласҳәап. Абри илзыҵәахазари, абри аҧарагьы илҵәахейт, иҳазынхойт-ҳәа абри аҳайсабла иласҳәейт. Илзымҵәахт, уору уҿи йааӡейт. Иззызуз сыҧҳәыс лыгәра-мгара акәып. Уара сыусасуп, иуҭах’у сызыу, унапы сануп» - иҳәейт.